SUID-AFRIKAANSE RADIOLIGA 
SARLNUUS SONDAG 31 DESEMBER 2006 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel of na www.zsémrk.org te gaan en die daar aangeduide skakels 
te volg. Hierdie, en vorige bulletins, kan ook van die SARL se webwerf nl. 
www.sarl.org.za afgelaai word en u kan ook daar inteken om toekomstige bul- 
letins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met herlei- 
dings op 14,235, 7,066 en 3,695 MHz asook 438,825 MHz in die Pretoria gebied. 
(Ander nuuslesers verander soos nodig). 


STIL SLEUTELS 


Dit is met diep leedwese dat die Raad van die SARL die afsterwe van vyf 
radioamateurs gedurende die afgelope week moet aankondig. 


John Hugo, 4S2J, van Bathurst is op 76-jarige ouderdom oorlede. Behalwe dat 
hy 'n aktiewe radioamateur was, was John ook `n begaafde skilder sowel as 
president van die Port Alfred Kunsklub. 


Keith Fenton, ZS1YG, is op 24 Desember in Mosselbaai oorlede, hy was 70 jaar 
oud. Hy laat sy vrou Susan, `n seun en dogter na. 


Andrew Bryson, ZS2O0M, van Oos-Londen is in die ouderdom van 81 jaar 
oorlede. 


Bert Belling, ZS5AO, van Durban is op 92-jarige ouderdom oorlede. Hy laat sy 
vrou en familie na. 


Dewald Voight, ZS1FRD, 'n ingenieur en wetenskaplike is op Vrydag 22 Desem- 
ber 2006 in Antarktika oorlede na `n ongeluk met 'n skidoo. Dit het gebeur 
kort nadat hy by die SA Antarktiese stasie, SANAE, opgedaag het. 


Ons betuig on innige meegevoel aan al die oorledenes se families en vriende. 
(POUSE) 

In die nuus vandag; 

SARLNUUS KYK NA GEBEURTENISSE VIR 2007 

DIE MEES UITSTAANDE AMATEURRADIOGEBEURTENIS VAN 2006 
“COIR - IRELAND GALLING” 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


SARLNUUS KYK NA GEBEURTENISSE VIR 2007 


Met nog net een dag voor 2007 kyk SARLNuus na wat die SARL vir 2007 
beplan. 


Die AJV is `n besonderse gebeurtenis. Dit word op 14 April 2007 by die Na- 
sionale Amateurradiosentrum in Gauteng gehou. Daar is `n aantal interessante 
items vir bespreking op die agenda. Besonderhede sal in die AJV-boekie gepub- 
liseer word, dit sal teen einde Februarie beskikbaar wees. 


Kort op die hakke van die AJV is die Radiotegnologie-in-Aksie-program wat op 
21 April in Durban afskop. 


Die openingsaktiwiteit sal `n aanbieding deur 'Tony Voorveld, ZS6CCD, wees, 
in die vorm van `n lesing en demonstasie getiteld “The crown of cups”. Die 
jaar 2000 was die viering van die 200ste herdenking van die uitvinding van die 
battery deur die Italiaanse fisikus Alessandro Volta. Op 20 Maart 1800 het 
Volta in `n brief aan Sir Joseph Banks, President van die Koninklike Instituut 
in London, die uitvinding van wat hy sy “Voltaic Pile” genoem het, bekend 
gemaak. Hierdie vroeë uitvinding van Volta en die daaropvolgende verbeteringe 
van verskeie tipes batterye deur die 19de eeu het die tegonlogiese vordering wat 
net aanvaar is in die 20ste eeu moontlik gemaak. Tony se lesing sal goed toegelig 
word met verskeie eksperimente van die tyd. 


In die tweede voltallige byeenkoms sal Dr Lee-Anne McKinnell, ZS2LAW, van 
die Ruimtewetenskapgroep, Hermanus Magnetiese observatorium ʼn lesing aan- 
bied getiteld “Research in ionospheric radio propagation”. 


Die Hermanus Magnetiese Observatorium (HMO) het `n aktiewe ionosferiese 
navorsingsgroep wat 'n belangrike rol speel in die modellering van die gedrag 
van die ionosfeer vir die doel van HF-radiovoortplanting. HMO bestuur ook 
die Suid-Afrikaanse Tonospferiese datasentrum waar data vanaf die SA ionoson- 
denetwerk versamel en kwaliteit beheer word. 2007 beloof om `n opwindende 
jaar vir SA ionosferise navorsing te wees, met `n beplande uitbreiding aan die 
ionosondenetwerk asook die implementering van 'n streekswaarskuwingsentrum 
vir Space Weather in Afrika. Hierdie aanbieding sal fokus op `n oorsig van 
beskikbare ionosferiese bronne, die tegnieke wat vir modellering van die ionos- 
feer gebruik word en die implikasies wat dit inhou vir die voorspelling van 
HEF-voorplantingtoestande in die toekoms. 


Die derde voltallige byeenkoms is `n aanbieding deur Dr Gert-Jan van Rooyen 
van die Universiteit van Stellenbosch. Hy sal praat oor Kognitiwe Radio, `n 
opkomende tegnologie wat 'n meer intelligente gebruik van die radiospektrum 
behels. Omtrent alle radios vandag word passief bedien in `n sekere modus, op 'n 
sekere band, teen 'n sekere seinsterkte en moet gereeld deur die bediener verstel 
word om die kommunikasie te verander. Met die koms van sagteware gedefi- 
neerde radios (SDR) word dit moontlik vir radios om hulle eie kommunikasiepa- 
rameters te beheer. Byvoorbeeld, `n radio wat kennis neem van stil kanale 
en die seinsterkte ontvang om sodoende outomaties die beste band, modus en 
kraguitset vir 'n afgeleë stasie te bepaal. 


Vir die jonger geslag sal daar 'n praktiese satellietlesing wees wat Cricket Sat, `n 
klein satellietvrag wat met `n ballon gelanseer kan word, bekendstel. Die lesing 
sal `n aanbieding oor Sumbandilasat insluit. 


Besoek www.sarl.org.za vanaf middel Januarie vir gereelde opdaterings oor die 
RTA. Maak intussen `n nota van die datums wanneer die RTA in jou omgewing 
sal wees; KwaZulu-Natal 21 April, Ooskaap 19 Mei, Weskaap 2 Junie, Vrystaat 
21 Julie en Gauteng 18 Augustus. 


As jy `n interessante ondervinging gehad het wat jy met ander radioamateurs en 
elektronikaentoesiaste wil deel, stuur 'n e-pos aan armi@sarl.org.za, vir moont- 
like insluiting van jou aanbieding in die program in jou area. 


WAT WAS DIE MEES UITSTAANDE AMATEURRADIOGEBEURTENIS 
VIR JOU IN 2006? 


Amateurradio het so `n groot verskeidenheid geleenthede dat daar iets vir almal 
is om te geniet. Wat was die mees uitstaande amateurradiogebeurtenis vir 
jou in 2006? Stuur `n paar lyne aan armi@sarl.org.za. Jou bydrae sal deel 
word van `n trekking vir 'n nuwe boek getitel “Shortwave DX” deur DL2VR, 
gepubliseer deur die DARG en wat aan SARLNuus geskenk is deur die SA 
A mateurradioontwikkelingstrust. Die trekking vind op 12 Januarie plaas, so 
stuur jou bydrae so spoedig moontlik. 


COIR - IRELAND CALLING 


Tn 2007 vier die Irish Radio 'Transmitters Society die 75ste herdenking van sy 
stigting in 1932. As deel van die jubileumvieringe, organiseer die vereniging 'n 
internasionale radiokompetisie, “COIR - Ireland Calling.” Vir hierdie kompetisie 
beteken Ierland die eiland van Ierland asook die seewaartse eilande - beide EI 
en GI. COIR is `n enkele gebeurtenis met `n verskil - die verskil is dat ons wat 
buite Ierland is, en wat 75 of meer @SOs het, die geleentheid het om 'n besoek 
aan Ierland te wen. Die volledige reëls en graafskapkodes is op www.irts.ie. 


KOMPETISIENUUS 


Die jaarlikse Hunting Lions in the Air kompetisie vind plaas oor die naweek van 
13 en 14 Januarie 2007. Die kompetisie begin om 00:00 UTC en eindig 48 uur 
later met foon- en GG-werking op 80, 40, 20, 15 en 10 meter. Echolinkaktiwiteit 
is ook toelaatbaar. Die doel van die kompetisie is om `n gees van internasionale 
verstandhouding en samewerking te skep en welwillendheid te kweek tussen 
radioamateurs en Lions deur middel van wêreldwye radiokommunikasie. Die 
kompetisie vier die verjaardag van die stigter van die Lionsorganisasie, Melvin 
Jones, wat op 13 Januarie 1879 by Ft. Thomas in Arizona, VSA gebore is. 


Die kompetisie is as volg oop vir alle radioamateurs en kortgolfluisteraars: Klas 
1 deelnemers is radioamateurs met geen Lion-affiliasie nie. Klas 2 deelnemers is 
radioamateurs wat namens `n Lion, Lioness of Leo-klub deelneem. `n Radioa- 
mateur in klas ? kan of `n lid of nie `n lid van `n Lionsklub wees nie vir wie 


hy/sy deelneem. Stasies in klas 2 moet “Lion” teken en in die logstate as /L 
aangetoon word. 


Die volgende kategorieë is per klas toelaatbaar: A) enkeloperateur, alle bande, 
enkelsender; B) multi-operateur, alle bande, enkelsender; CO) kortgolfluisteraar 
(KGL). 


KLUBNUUS 


Die Maglies Radioamateurklub hou `n vlooimark op 27 Januarie 2007 by hulle 
klubhuis op die hoek van Breyerlaan en Millstraat, Waverley, Pretoria. Be- 
sigheid begin om 09:00. As jy `n verkoper is en jy het nie jou eie tafels nie, 
kontak Nico, ZR6AFJ, per e-pos na ndtoitn@telkomsa.net of by 082 772 2556. 
Kostse is R20 per tafel en R20 per kattebak. As jy jou eie tafel/s bring is die 
koste nog steeds R20 per tafel. 


Vir regtingaanwysings na die klubhuis, besoek asseblief www.zsémrk.org. 
VOORPLANTINGSVERSLAG 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag tot laag sal wees. Die verwagte geomagnetiese veld wissel van stil tot lae 
stormvlakke gedurende 2 tot 4 Januarie. Die verwagte effektiewe sonvlektelling 
sal gedurende die komende week minder as 15 wees. 


20 m en 40 m is die beste keuse vir DX met moontlike 20 m openinge vanaf 07:00 
SAT en weer om 14:00 na die Ooste. Vanaf ongeveer 18:00 is daar `n moontlike 
kort 20 m openinge na Europa. Vanaf 18:00 is daar moontlike 15, 20 en 80 m 
openinge na die Verenigde State. Vir die morsekode- en digitale entoesiaste kan 
dit lonend wees om 10 MH te monitor. 


Besoek gerus www.spaceweather.co.za vir meer inligting. 
DAGBOEK VAN GEBEURE 


08 Januarie 2007 - NARS open; 13/14 Januarie 2007 - Hunting Lions in the Air; 
19/21 Januarie 2007 - PEARS Nasionale BHF/UHF-kompetisie; 27 Januarie 
2007 - Magalies Vlooimark; 3 Februarie 2007 - ERB Vlooimark; 16 Februarie 
2007 - Sluitingsdatum vir nominasies vir 'Tinus Lange 7066 Tegniese Uitmun- 
tendheidstoekennings; 1 Maart 2007 ZU-lisensie-eksamen; 14 April 2007 - SARL- 
AJV. 


Die Raad van die SARL en die SARLNuus span wens alle luisteraars `n gelukkige 
en voorspoedige nuwe jaar toe. Dankie aan die verskillende herleistasies vir hulle 
ondersteuning die afgelope jaar. Ons vertrou dat ons hulle ondersteuning nog 
vir baie jare sal kan geniet. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 


wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MH in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZS6FCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS/2, saamgestel en vertaal is. 


'n Voorspoedige week word aan almal toegewens, 738. 


/EX 


